ས་
སེམས་ཤིན་སྦྱངས་ཀྱི་བདེ་བས་མི་ཆོག་སྟེ། དེ་འདྲ་བའི་བདེ་བ་ཕྱི་ནང་གི་ཞི་གནས་མཚན་ཉིད་
གྲུབ་པ་ཀུན་ལ་ཡོད་པའི་ཕྱིར་དཔེར་ན་བསམ་གཏན་དང་པོ་ལ་དགའ་བདེ་ཕན་ཡོན་གྱི་ཡན་
ལག་ཏུ་འབྱུང་བ་བཞིན་ནོ༎
ཡང་ཞི་ལྷག་ཟུང་འབྲེལ་གྱི་ཏིང་ངེ་འཛིན་ལས་སྐྱེས་པའི་ཟག་མེད་ཀྱི་བདེ་བ་ཙམ་གྱིས་
ཀྱང་མི་ཆོག་སྟེ། དེ་ཉིད་ཉན་རང་འཕགས་པ་ལ་ཡོད་པའི་ཕྱིར། ཆོས་ཉིད་མངོན་སུམ་དུ་རྟོགས་
པའི་ཏིང་ངེ་འཛིན་གྱི་མཐུ་ལས་བྱུང་བའི་བདེ་བས་ཀྱང་མི་ཆོག་སྟེ། དེ་ཡང་རབ་དགའ་ལ་སོགས་

རིམ་ལྔའི་གསལ་བྱེད་ཕྱོགས་བསྡེབས། 475
ས་དང་པོ་ཐོབ་པའི་འཕགས་པ་ཀུན་ལ་ཡོད་པའི་ཕྱིར། ཡང་ལྷའི་རྣལ་འབྱོར་ཁྱད་པར་ཅན་དང་
འབྲེལ་བའི་རླུང་བསྒོམས་པའི་སྟོབས་ཀྱིས་རླུང་ལས་རུང་དུ་སོང་བའི་བདེ་དྲོད་ཙམ་གྱིས་ཀྱང་མི་
ཆོག་སྟེ། དེ་ནི་རྒྱུད་སྡེ་འོག་མ་གསུམ་གྱི་སྲོག་རྩོལ་བསྒོམ་པ་ལ་ཡང་ཡོད་པའི་ཕྱིར་རོ། །ཡང་
ཁམས་དཀར་པོ་ཞུ་བ་རྡོ་རྗེ་ནོར་བུའི་རྩེར་སླེབ་པ་ཕྱིར་འཕོ་བ་བཀག་པའི་ཞུ་བ་དེས་ཀྱང་མི་ཆོག་
སྟེ། དེ་ལྟ་བུ་ནི་བསྐྱེད་རིམ་པ་ལ་ཡང་ཡོད་པའི་ཕྱིར། འོ་ན་རྫོགས་རིམ་པའི་བདེ་ཆེན་གང་ལ་བྱེད་
སྙམ་ན། དེ་ལ་ནི་ལུས་ཀྱི་ནང་ཨ་བ་དྷཱུ་ཏཱིའི་ཕྱིའི་གཏུམ་མོ་ཕལ་བ་འབར་བས་རྩ་གཞན་གྱི་ནང་
ནས་ཁམས་ཕལ་པ་ཞུ་བས་མི་ཆོག་གི །དྷཱུ་ཏཱིའི་ནང་གི་གཏུམ་མོ་ཁྱད་པར་ཅན་འབར་བས་དེའི་
ནང་གི་ཁམས་དཀར་པོ་ཞུ་ནས་བབས་པའི་བདེ་ཆེན་དགོས་སོ། །དེ་ཐབས་གང་གིས་བསྒྲུབ་ན།
དེ་ནི་རོ་རྐྱང་གི་རླུང་དྷཱུ་ཏཱིའི་ནང་དུ་ཞུགས་གནས་ཐིམ་གསུམ་བྱས་པས་བསྒྲུབ་དགོས་ཤིང༌། དེ་
བྱས་ནས་དེ་མ་ཐག་ཏུ་གཏུམ་མོ་ཁྱད་པར་ཅན་འབར་བར་འགྱུར་ཞིང་། དེའི་ནང་དུ་གཏུམ་མོ་ཅུང་
ཟད་ཅིག་འབར་ན་ཡང་ཁམས་དཀར་པོ་ཅུང་ཟད་ཅིག་ཞུ་ནས་བབས་པའི་རྫོགས་རིམ་པའི་ཞུ་བདེ་
ཅུང་ཟད་ཅིག་ཡན་ཆད་སྐྱེ་བས་ཁྱབ་པ་ཡིན་ནོ། །དེའི་ཕྱིར་རོ་རྐྱང་གི་རླུང་དྷཱུ་ཏཱིའི་ནང་དུ་ཞུགས་
གནས་ཐིམ་གསུམ་བྱས་པ་དགོས་ལ། དེ་བྱེད་པའི་ཐབས་ལ་ཕྱིའི་རྐྱེན་ཕྱག་རྒྱ་དང་། ནང་གི་རྐྱེན་
ལུས་ལ་གནད་དུ་བསྣུན་པའི་ཐབས་གཉིས་སུ་གྲངས་ངེས་སོ།
ནང་གི་རྐྱེན་ལུས་ལ་གནད་དུ་བསྣུན་པའི་ཐབས་ལ། གང་ལ་གནད་དུ་བསྣུན་པའི་ལུས་ཀྱི་
གནད་ཆེ་ས་ངོས་བཟུང་བ་དང་། དེ་ལ་ཇི་ལྟར་གནད་དུ་བསྣུན་པའི་ཚུལ་གཉིས་ལས། དང་པོ་ནི།
ཨ་བ་དྷཱུ་ཏཱི་ནི་ལུས་ཀྱི་སྤྱི་གཙུག་ནས་ནོར་བུའི་རྩེ་བར་དུ་སྲོག་ཤིང་བཞིན་དུ་ཡོད་ལ། དེ་ལ་ཡང་
དེ་གར་ཡོད་
མཚམས་མཚམས་ན་རོ་རྐྱང་གིས་ལུ་གུ་རྒྱུད་དུ་འཁྱུད་པའི་རྩ་མདུད་རེ་ཡོད་ཅིང༌།
སར་དེ་ལས་གྱེས་པའི་རྩ་འཁོར་རེ་ཡང་ཡོད་ལ། དེ་རྣམས་དང་དྷཱུ་ཏཱིའི་ཡར་སྣ་མར་སྣ་གཉིས་ནི་
ལུས་ཀྱི་གནས་གང་ལ་གནད་དུ་བསྣུན་པའི་བསྣུན་ས་ཡིན་ལ། དེ་རྣམས་ཀྱང་ནོར་བུའི་དབུས་ན་
རྩ་འཁོར་རྩ་འདབ་བརྒྱད་པ་གཅིག་ཡོད་པ་དང༌། གསང་གནས་བདེ་སྐྱོང་གི་འཁོར་ལོ་རྩ་འདབ་
སོ་གཉིས་པ། ལྟེ་བ་སྤྲུལ་པའི་འཁོར་ལོ་རྩ་འདབ་རེ་བཞི་པ། སྙིང་ཁ་ཆོས་ཀྱི་འཁོར་ལོ་རྩ་འདབ་
བརྒྱད་པ། མགྲིན་པ་ལོངས་སྤྱོད་ཀྱི་འཁོར་ལོ་རྩ་འདབ་བཅུ་དྲུག་པ། སྤྱི་བོ་བདེ་ཆེན་གྱི་འཁོར་ལོའི་

476 མཁས་གྲུབ་རྗེའི་གསུང་འབུམ་པ།
རྩ་འདབ་སོ་གཉིས་ཏེ་རྩ་འཁོར་དྲུག་གནད་དུ་བསྣུན་པའི་སྒོ་ཆེ་ས་ཡིན་ལ། དེ་རྣམས་ཀྱི་ནང་ནས་
ཀྱང་གཏུམ་མོ་ལ་གནད་དུ་བསྣུན་ན་ལྟེ་བ་དང་གསང་གནས་གཉིས་ཡིན་ལ། ཐིག་ལེ་ལ་གནད་དུ་
བསྣུན་ས་སྙིང་ཁ་དང་སྤྱི་བོའི་འཁོར་ལོ་གཉིས་ཡིན་ཞིང་། ཐམས་ཅད་ལས་ཀྱང་སྙིང་ཁའི་འཁོར་
ལོ་ནི་གནད་དུ་བསྣུན་པའི་སྒོ་དམ་པ་ཡིན་ནོ༎
དེ་ལ་གནད་དུ་བསྣུན་པའི་ཚུལ་ནི། རླུང་འཛིན་པ་དང་། དམིགས་པ་འཛིན་ཚུལ་གཉིས་ཀྱི་
སྒོ་ནས་བྱེད་དགོས་ལ། ཕྱི་མ་ལའང་གཙོ་ཆེ་བ་ཡི་གེ་དང་ཐིག་ལེ་ལ་དམིགས་པ་འཛིན་པ་གཉིས་
སུ་ངེས་སོ། །དེ་ལྟར་བླ་མེད་ཀྱི་རྒྱུད་སྡེ་རྣམས་དང་དེ་དག་གི་དགོངས་པ་འགྲེལ་མཛད་གྲུབ་ཆེན་
རྣམས་ཀྱིས་ལུས་ལ་གནད་དུ་བསྣུན་པའི་སྒོ་མི་འདྲ་བ་དུ་མ་ཞིག་གསུངས་ཀྱང༌། རེ་རེ་ལ་གནད་
ཆེ་ས་རེ་ཡོད་པ་ལ་དགོངས་ནས་གསུངས་པས་མི་འདྲ་བ་ཙམ་མ་གཏོགས། དེ་ཐམས་ཅད་ཀྱིས་
ཀྱང་ལག་རྗེས་ལ་རོ་རྐྱང་གི་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་པའི་རྐྱེན་གྱིས་གཏུམ་མོ་
ཁྱད་པར་ཅན་འབར་ནས། ཁམས་ཞུ་བའི་བདེ་ཆེན་འདྲེན་པ་ལ་ཁྱད་པར་མེད་དོ།
ཕྱིའི་རྐྱེན་ཕྱག་རྒྱ་ལ། ལས་དང་ཡེ་ཤེས་ཀྱི་ཕྱག་རྒྱ་གཉིས་སོ། །དང་པོ་ནི། དངོས་ཀྱི་
རིག་མའོ། །ཡེ་ཤེས་ཀྱི་ཕྱག་རྒྱ་ནི་བསྒོམ་པའི་རིག་མ་ལ་མང་དུ་བཤད་ཅིང་གཞན་ཡང་ཡོད་
དོ། །དེ་ཡང་ཕྱག་རྒྱ་གཉིས་གང་རུང་དང་སྙོམས་པར་ཞུགས་པས་རོ་རྐྱང་གི་རླུང་དྷཱུ་ཏཱིར་ཞུགས་
གནས་ཐིམ་གསུམ་བྱས་པ་ནི་ཕྱག་རྒྱ་སྲོག་རྩོལ་དུ་འགྲོ་བའི་དོན་ཡིན་ལ། དེའི་མཐུས་གཏུམ་མོ་
ཁྱད་པར་ཅན་འབར་ནས་ཁམས་ཞུ་བ་དྷཱུ་ཏཱིའི་ནང་ནས་བབས་པ་ནོར་བུའི་རྩེར་སླེབ་པ་ལྷན་སྐྱེས་
མཚོན་པའི་དུས་དེའི་ཚེ་ནི། ཁམས་ཕྱི་རོལ་ཏུ་འཕོ་བ་འགོག་པའི་རྩོལ་བ་ཆེར་མི་དགོས་ཏེ། དེའི་
ཚེ་ཁམས་ཕྱིར་འཕོ་བའི་རྒྱུ་དེ་གཡོ་བྱེད་ཀྱི་རླུང་མ་ལུས་པར་འགགས་དགོས་པའི་ཕྱིར་རོ༎
ཕྱི་ནང་གི་ཐབས་གཉིས་ཀྱི་ཉམས་ལེན་གྱི་གོ་རིམས་ནི། སྤྱིར་བཏང་ལ་ནང་གི་ཐབས་
བསྒོམས་པས་རོ་རྐྱང་གི་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་པས་བདེ་ཆེན་འདྲེན་པ་
ལ་བྱང་བའི་མཚམས་ནས་ལས་རྒྱ་ལ་བརྟེན་པ་ཡིན་ནོ། །དེ་ལྟར་ཕྱི་ནང་གི་ཐབས་གཉིས་གང་
རུང་གིས་རོ་རྐྱང་གི་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་པ་དེའི་མཐུས་གཏུམ་མོ་ཁྱད་
པར་ཅན་འབར་བས་སྤྱི་བོའི་རྩ་འཁོར་གྱི་དྷཱུ་ཏཱིའི་ནང་ན་ཁམས་དཀར་པོ་ཧཾ་ཡིག་མགོ་ཐུར་

རིམ་ལྔའི་གསལ་བྱེད་ཕྱོགས་བསྡེབས། 477
བསྟན་གྱི་རྣམ་པར་ཡོད་པ་ཞུ་བ་དང༌། རྩ་གཞན་གྱི་ནང་གི་ཁམས་གཞན་ཞུ་བ་དང་ལྷན་ཅིག་
བབས་པ་མགྲིན་པའི་རྩ་འཁོར་གྱི་དབུས་སུ་སླེབ་པ་ན་དགའ་བ། དེ་བཞིན་དུ་སྙིང་ཁར་སླེབ་པ་ན་
མཆོག་དགའ། ལྟེ་བར་སླེབ་པ་ན་ཁྱད་དགའ། ནོར་བུའི་རྩེར་སླེབ་པ་ན་ལྷན་ཅིག་སྐྱེས་དགའ་སྟེ་
ཡས་བབས་ཀྱི་དགའ་བཞི་སྐྱེའོ༎
དེ་ཡང་སྤྱི་བོའི་ཁམས་ཞུ་བ་དྷཱུ་ཏཱིའི་ནང་ནས་མགྲིན་པ་སོགས་ཀྱི་གནས་དེ་དང་དེར་སླེབ་
པ་ན་སྔ་མ་སྔ་མ་ལས་ཕྱི་མ་ཕྱི་མ་རིམ་པ་བཞིན་གཉིས་སྣང་རགས་པའི་སྣང་བ་ཇེ་ཆུང་ཇེ་ཆུང་
དང༌། བདེ་བའི་འགྱུར་བ་ཇེ་ཆེ་ཇེ་ཆེར་འགྲོ་ཞིང་ཁྱད་པར་དུ་བྱང་སེམས་ནོར་བུའི་རྩེར་སླེབ་པའི་
དུས་སུ་ནི་གཉིས་སྣང་རགས་པ་མ་ལུས་པ་ནུབ་ཅིང་ཤིན་ཏུ་ཕུལ་དུ་བྱུང་བའི་བདེ་ཆེན་སྐྱེའོ། །དེ་
ལྟར་རང་རྒྱུད་ལ་ཡས་བབས་ཀྱི་དགའ་བ་བཞི་ཡང་ཡང་བསྐྱེད་པ་བྱང་བ་དང་། མན་ངག་ལ་བརྟེན་
ནས་ནོར་བུའི་རྩེར་སླེབ་པའི་ཐིག་ལེ་དེ་ཉིད་རྩ་གནས་གཞན་དུ་མ་གྱེས་པར་སྔར་འོངས་པའི་ལམ་
ཉིད་ནས་ཡར་ལོག་སྟེ་ལྟེ་བའི་རྩ་འཁོར་གྱི་དབུས་སུ་སླེབ་པ་ན་མས་བརྟན་གྱི་དགའ་བ། དེ་ནས་
སྙིང་ཁར་སླེབ་པ་ན་མཆོག་དགའ། མགྲིན་པར་སླེབ་པ་ན་ཁྱད་དགའ། སྤྱི་བོར་སླེབ་པ་ན་ལྷན་སྐྱེས་
ཀྱི་དགའ་བའོ། །དེ་ལྟར་ཡས་བབས་དང་མས་བརྟན་གྱི་དགའ་བ་བཞི་ཚན་གཉིས་པོ་དེ་ལའང་བཞི་
བཞིར་ཕྱེ་བས་བཅུ་དྲུག་སྟེ། དེའི་འབྱེད་ཚུལ་ནི། ཡས་བབས་ཀྱི་དགའ་བ་ལ་མཚོན་ན། སྤྱི་བོ་ནས་
མགྲིན་པའི་རྩ་འཁོར་གྱི་བར་ལ་ཆ་མཉམ་བཞིར་བྱས་པའི་ཆ་དང་པོ་ཟད་པའི་མཚམས་སུ་བྱང་
སེམས་ཀྱིས་སླེབ་པའི་བར་ལ་དགའ་བའི་དགའ་བ། ཆ་གཉིས་པ་ཟད་པའི་མཚམས་སུ་སླེབ་པའི་
བར་ལ་དགའ་བའི་མཆོག་དགའ། དེ་ནས་གསུམ་པ་ཟད་མཚམས་སུ་སླེབ་པའི་བར་ལ་དགའ་བའི་
ཁྱད་དགའ། དེ་ནས་མགྲིན་པར་སླེབ་ཀྱི་བར་ལ་དགའ་བའི་ལྷན་ཅིག་སྐྱེས་དགའ་སྟེ་དགའ་བའི་
དགའ་བཞི། དེ་བཞིན་དུ་གཞན་རྣམས་ལའང་བཞི་བཞིར་ཕྱེ་བའི་བཅུ་དྲུག་གོ །སྤྱིར་ཡས་བབས་
ཀྱི་དགའ་བ་བཞི་ལས་མས་བརྟན་གྱི་དགའ་བ་བཞི་མཆོག་ཏུ་གྱུར་ཞིང༌། དེའི་ནང་ནས་ཀྱང་མས་
བརྟན་གྱི་ལྷན་ཅིག་སྐྱེས་དགའ་ནི་དགའ་བ་གཞན་ཐམས་ཅད་ལས་མཆོག་ཏུ་གྱུར་པ་ཡིན་ནོ།།
རྫོགས་རིམ་པས་བདེ་སྟོང་སྦྱོར་བ་ནི། སྤྱིར་དགའ་བ་བཞི་ཀ་དང་། ཁྱད་པར་དུ་ལྷན་
སྐྱེས་ཀྱི་བདེ་བ་དང་སྟོང་པ་ཉིད་དབྱེར་མི་ཕྱེད་པར་སྦྱོར་བའོ། །དེ་འདྲ་བའི་ཡས་བབས་དང་མས་

478 མཁས་གྲུབ་རྗེའི་གསུང་འབུམ་པ།
བརྟན་གྱི་དགའ་བ་བཞི་ལ་ལུགས་འབྱུང་དང་ལུགས་ལྡོག་གི་དགའ་བཞི་ཞེས་ཀྱང་ཟེར་རོ། །མ་
རྒྱུད་ཕྱག་ཆེན་ཐིག་ལེར་ཟུར་ཙམ་འབྱུང་ཞིང༌། གཞན་གསང་འདུས་པའི་ཐུན་མོང་མ་ཡིན་པའི་
ཆོས་སྐད་ལུགས་འབྱུང་དང་ལུགས་ལྡོག་གི་སྣང་མཆེད་ཐོབ་གསུམ་འོད་གསལ་དང་བཅས་པ་
ལའང་ལུགས་འབྱུང་དང་ལུགས་ལྡོག་གི་དགའ་བཞི་ཞེས་བྱ་ཞིང༌། ལུགས་འབྱུང་དང་ལུགས་
ལྡོག་གི་སྟོང་པ་བཞི་ལ་ཡས་བབས་དང་མས་བརྟན་གྱི་དགའ་བཞི་ཞེས་ནི་མི་བྱའོ། །བདེ་ཆེན་
བསྐྱེད་ཚུལ་ནི། རོ་རྐྱང་གི་རླུང་དྷཱུ་ཏཱིར་ཞུགས་གནས་ཐིམ་གསུམ་བྱས་ཏེ་ཁམས་དཀར་དམར་
འདུ་འཕྲོད་བྱས་པའི་སྟོབས་ཀྱིས་ལུས་ཀྱི་ནང་དུ་སྔོན་མེད་པའི་རེག་བྱ་འབྱུང་ཞིང༌། དེ་གཟུང་དོན་
དུ་བྱས་པའི་ལུས་ཤེས་འཁོར་དུ་ཚོར་བ་བདེ་བ་འབྱུང་ལ། དེས་དེ་མ་ཐག་རྐྱེན་བྱས་པ་ལས་ཡིད་
ཤེས་བདེ་ཆེན་གྱི་ངོ་བོར་སྐྱེའོ༎
གཉིས་པ་སྟོང་པ་ངོས་བཟུང་བ་ནི། སྔགས་བླ་མེད་ཀྱི་ཆེད་དུ་བྱ་བའི་གདུལ་བྱ་ཡིན་ན་
ཕར་ཕྱིན་ཐེག་པའི་གདུལ་བྱ་དབང་པོ་རྣོ་ཤོས་ལས་ཀྱང་དབང་པོ་ཆེས་རྣོ་ཞིང་མཆོག་ཏུ་གྱུར་
པ་ཡིན་པས་ཆོས་ཐམས་ཅད་ཐ་སྙད་དུ་ཡང་རང་གི་མཚན་ཉིད་ཀྱིས་མ་གྲུབ་པའི་སྟོང་ཉིད་ཕྲ་
མོ་བསྟན་པའི་སྣོད་དུ་མི་རུང་བ་མི་སྲིད་ལ། དེས་ན་དེ་འདྲ་བའི་གདུལ་བྱས་བདེ་སྟོང་སྦྱོར་བའི་
སྟོང་པ་ནི། དབུ་མ་ཐལ་འགྱུར་བས་ཇི་ལྟར་གཏན་ལ་ཕབ་པ་ལྟར་གྱི་སྟོང་ཉིད་ཕྲ་མོ་ཁོ་ནར་ངེས་
སོ། །འོན་ཀྱང་དེ་འདྲ་བའི་གདུལ་བྱ་མ་ཡིན་པའི་སྔགས་ཀྱི་ལམ་ལ་མོས་པ་ཙམ་གྱི་ཕལ་བའི་
གདུལ་བྱ་ལ་ནི་རང་རྒྱུད་པས་གཏན་ལ་ཕབ་པ་ལྟར་གྱི་སྟོང་ཉིད་དང༌། གཟུགས་འཛིན་རྫས་གཞན་
གྱིས་སྟོང་པའི་སྟོང་ཉིད་དང་སྦྱོར་བའི་བདེ་སྟོང་གི་ཡེ་ཤེས་ཕལ་པའང་ཡོད་ལ། གང་ཟག་རང་རྐྱ་
ཐུབ་པའི་རྫས་ཡོད་ཀྱིས་སྟོང་པའི་སྟོང་ཉིད་དང་སྦྱོར་བའི་བདེ་སྟོང་གི་ཡེ་ཤེས་ནི་མེད་དོ། །བླ་མེད་
ཀྱི་ཆེད་དུ་བྱ་བའི་གདུལ་བྱས་བདེ་སྟོང་སྦྱོར་བའི་སྟོང་ཉིད་མཐར་ཐུག་ལ་དབུ་མ་ཐལ་འགྱུར་བས་
གཏན་ལ་ཕབ་པ་ལས་མཆོག་ཏུ་གྱུར་པའི་སྟོང་ཉིད་ནི་མེད་དོ༎
ཡང་ཁ་ཅིག །དུས་ཀྱི་འཁོར་ལོའི་རང་གི་ལྟ་བའི་འདོད་པ་མདོར་བསྟན་ལས། ཕུང་པོ་རྣམ་
དཔྱད་སྟོང་པ་ཉིད། །ཆུ་ཤིང་བཞིན་དུ་སྙིང་པོ་མེད། །རྣམ་པ་ཀུན་གྱི་མཆོག་ལྡན་པའི། །སྟོང་ཉིད་

རིམ་ལྔའི་གསལ་བྱེད་ཕྱོགས་བསྡེབས། 479
དེ་ལྟར་འགྱུར་མ་ཡིན། །ཞེས་གསུངས་པས། གཅིག་དུ་བྲལ་སོགས་ཀྱི་རིགས་པས་ཕུང་སོགས་
བདེན་མེད་དུ་གཏན་ལ་ཕབ་པའི་སྟོང་པ་ནི་ཕུང་པོ་རྣམ་དཔྱད་ཀྱི་སྟོང་པ་ཆུ་ཤིང་བཞིན་དུ་སྙིང་པོ་
མེད་པར་གསུངས་པས་བསྒོམ་བྱའི་སྟོང་ཉིད་མཐར་ཐུག་མ་ཡིན་ནོ་ཞེས་ཟེར་རོ། །དེ་ནི་མི་རིགས་
ཏེ། སོ་སྐྱེས་སྟོང་ཉིད་རྟོགས་པའི་ཐབས་མི་སྲིད་པར་འགྱུར་ཏེ། སོ་སྐྱེའི་མངོན་སུམ་གྱིས་ནི་སྟོང་
ཉིད་རྟོགས་མི་ནུས་ཤིང༌། གཅིག་དུ་བྲལ་སོགས་ཀྱི་རིགས་པ་ལ་བརྟེན་ནས་སྟོང་ཉིད་རྟོགས་པའི་
ཤེས་རབ་དེ་ནི་ཆུ་ཤིང་བཞིན་དུ་སྙིང་པོ་མེད་པ་བསྒོམ་བྱ་མ་ཡིན་པར་འདུག་པའི་ཕྱིར། ལུང་དེའི་
དོན་ནི། ཕུང་སོགས་རིགས་པས་དཔྱད་ནས་མ་རྙེད་པ་ན་ཡེ་མེད་དུ་བཟུང་ནས་བསྒོམ་པ་ནི་ཆད་
སྟོང་ཆུ་ཤིང་བཞིན་དུ་སྙིང་པོ་མེད་པར་སྟོན་པའོ༎
གསུམ་པ་དབྱེར་མེད་དུ་སྦྱོར་ཚུལ་ལ་གཞན་ལུགས་ནི། འདི་ལ་བོད་ཀྱི་རྫོགས་རིམ་པ་
གཞན་ཐམས་ཅད་ནི་བདེ་བ་ཉམས་སུ་མྱོང་བ་ན་དེ་ལ་སྲེད་པ་སྐྱེ་བས་སྟོང་ཉིད་ཀྱིས་རྒྱས་བཏབ་
ནས་བསྒོམ་པ་དང༌། ཡང་ཁ་ཅིག་བདེ་བ་ཉིད་གཏན་ལ་འབེབས་པའི་གཞིར་བྱས་ནས་སྟོང་པར་
བསྒོམ་པ་ཡིན་ལ། དེ་ཡང་རིགས་པས་བརྟགས་ནས་བསྒོམ་པ་མ་ཡིན་གྱི་བདེ་བ་རང་གི་ངོ་བོ་ལ་
ཅེར་གྱིས་བལྟས་ནས་ཅིར་ཡང་མི་སེམས་པར་འཇོག་པ་ཡིན་ཞེས་ཟེར་ཏེ། དེ་འདྲ་བའི་བདེ་སྟོང་
སྦྱོར་ཚུལ་ནི་སྙིང་པོ་ཅི་ཡང་མེད་དོ།།
རང་ལུགས་ནི། ཕར་ཕྱིན་ཐེག་པ་རྒྱུད་སྡེ་འོག་མ་གསུམ་དང་བཅས་པ་དང་། སྔགས་བླ་
མེད་པ་ལ་བསྒོམ་བྱའི་ཡུལ་སྟོང་ཉིད་ལ་ཁྱད་པར་མེད་ཀྱང་བླ་མེད་པ་ལ་སྒོམ་བྱེད་ཀྱི་ཡུལ་ཅན་
གཞན་ལ་མེད་པའི་ཐུན་མོང་མ་ཡིན་པ་ཅིག་ཡོད་ལ། དེས་སྟོང་ཉིད་བསྒོམ་པས་གཞན་ལས་སྟོང་
ཉིད་རྟོགས་པ་ཆེས་མྱུར་བ་ཡིན་ནོ། །ཡུལ་ཅན་དེ་ནི་སྔར་བཤད་པའི་བདེ་བ་ཆེན་པོ་ཉིད་ཡིན་ལ།
དེ་དང་སྟོང་པ་ཉིད་ཡུལ་ཡུལ་ཅན་དུ་སྦྱོར་བ་ནི་བདེ་སྟོང་སྦྱོར་བའི་དོན་ནོ། །དེ་ཡང་སྔར་བཤད་
པ་ལྟར་ཡིད་ཤེས་བདེ་ཆེན་གྱི་ངོ་བོར་སྐྱེས་པ་དེའི་ཚེ་སྔར་རིགས་པས་གཏན་ལ་ཕབ་པའི་སྟོང་
ཉིད་ཚད་མས་ངེས་ཟིན་མ་བརྗེད་པ་དེ་དྲན་པར་བྱས་ནས་ལྟ་ཐོག་ཏུ་བཞག་པ་དེའི་ཚེ་ཡིད་ཤེས་
གཅིག་ཉིད་བདེ་ཆེན་དང་སྟོང་ཉིད་རྟོགས་པའི་ཤེས་རབ་གཉིས་ཀའི་ངོ་བོར་སྐྱེ་ཞིང་། དེ་ནས་བདེ་
1 བསྟན་འགྱུར། དཔེ་བསྡུར་མ། དེབ། ༤༢ ཤོག ༥༧༦ ཕྲེང་། ༤

480 མཁས་གྲུབ་རྗེའི་གསུང་འབུམ་པ།
བ་ཆེན་པོ་དང་སྟོང་པ་ཉིད་རྟོགས་པའི་ཤེས་རབ་གཉིས་གྲུབ་བདེ་རྫས་གཅིག་གི་ངོ་བོར་སྐྱེ་བ་ཡིན་
ནོ། །ལུས་དབེན་གྱི་ལྷ་བསྒོམ་པ་ལ་ཡང་སྐབས་འདིར་སྒྱུ་ལུས་དངོས་དང་རྗེས་མཐུན་པ་གང་ཡང་
མེད་པས་མཉམ་གཞག་ཏུ་རྫོགས་རིམ་པའི་ཐུན་མོང་མ་ཡིན་པའི་བདེ་སྟོང་དེ་ཉིད་ལ་མཉམ་པར་
བཞག་ནས་དེ་ལས་ལངས་པའི་དུས་སུ་རྗེས་ཐོག་ཏུ་གང་ཤར་ཐམས་ཅད་ལ་མཉམ་གཞག་ཏུ་
ཉམས་སུ་མྱོང་བའི་བདེ་སྟོང་དེ་ཉིད་ཀྱིས་རྒྱས་བཏབ་ཏེ། བདེ་སྟོང་གི་ཡེ་ཤེས་དེ་ཉིད་གསང་ཆེན་
རྡོ་རྗེ་འཆང་ལ་སོགས་པའི་རྣམ་རོལ་དུ་ཤར་བར་བསྒོམ་པ་ཡིན་ནོ། །གཞན་དུ་ན་སྐབས་འདིར་
བསྐྱེད་རིམ་པ་ལས་ཁྱད་ཞུགས་པའི་རྫོགས་རིམ་པའི་ལྷ་བསྒོམ་ཚུལ་མེད་པར་འགྱུར་རོ། །དེས་ན་
སྐབས་འདིར་དང་པོར་ལུས་ལ་གནད་དུ་བསྣུན་པའི་རོ་རྐྱང་གི་རླུང་དྷཱུ་ཏཱིར་སྡུད་པའི་ཐབས་བསྒོམ་
དགོས་ཀྱི་དང་པོ་ནས་གསང་ཆེན་རྡོ་རྗེ་འཆང་ལ་སོགས་པར་བསྒོམ་པ་མ་ཡིན་ནོ༎
གཉིས་པ་ནི། སྐབས་འདིར་དྷཱུ་ཏཱིའི་མར་སྣ་ལ་གནད་དུ་བསྣུན་ནས་རླུང་དྷཱུ་ཏཱིར་འཛུད་པ་
ཡིན་ལ། དེ་ཡང་ནོ